_:n065ed0e11a944ac789a7758e6979ea63xb0
<http://schema.org/articleBody>
"Η 1η Οκτωβρίου, θα είναι η τελευταία ημέρα διάθεσης των καρτών διαρκείας για τη σεζόν 2021-2022, όπως ανακοινώθηκε από την «κιτρινόμαυρη» διοίκηση.\r\nΑκόμη μία παράταση στις κάρτες διαρκείας λοιπόν, έδωσε η ΠΑΕ ΑΕΚ!\r\n\r\nΣυγκεκριμένα, η επόμενη Παρασκευή (01/10) θα είναι η τελευταία ημέρα διάθεσης των καρτών, όπως έγινε γνωστό από τους ανθρώπους του συλλόγου.\r\n\r\nΌπως ξέρουμε ήδη, μέχρι στιγμής οι πωλήσεις έχουν ξεπέρασει και τις 15.000 και πάμε... ολοταχώς για τις 16.000!\r\n\r\nΌσοι λοιπόν θέλουν να αγοράσουν κάρτα διαρκείας και δεν έχουν προλάβει μέχρι τώρα, μπορούν να το κάνουν έως την πρώτη ημέρα του ερχόμενου μήνα.\r\n\r\nΑναλυτικά η ανκοίνωση της ΠΑΕ:\r\n\r\n«Η ΠΑΕ ΑΕΚ ανακοινώνει ότι, λόγω της συνεχιζόμενης ζήτησης από τους φίλους της ομάδας, δίνεται η τελευταία παράταση στη διάθεση των εισιτηρίων διαρκείας της σεζόν 2021-22 από τη Δευτέρα 27 Σεπτεμβρίου έως και την Παρασκευή 1η Οκτωβρίου.\r\n\r\nΗ πώληση θα γίνεται από το τμήμα εισιτηρίων διαρκείας στο ΟΑΚΑ (κάτω από τη θύρα των επισήμων), Δευτέρα έως Παρασκευή από τις 10:00 έως τις 18:00).\r\n\r\nΟι φίλαθλοι της ομάδας μας θα μπορούν να αγοράσουν εισιτήρια διαρκείας με χρήση καρτών Visa – Mastercard, ηλεκτρονικά μέσω του aekfc.gr, που λειτουργεί όλο το 24ωρο μέχρι την Τετάρτη 29 Σεπτεμβρίου, αλλά και μέσω της τηλεφωνικής αγοράς καλώντας το τμήμα εισιτηρίων διαρκείας στο 210-6855881 από τις 10:00 έως τις 17:00, μέχρι και την Πέμπτη 30 Σεπτεμβρίου.\r\n\r\nΘυμίζουμε ότι μετά την έκδοση της ΚΥΑ, που ρυθμίζει τα πάντα σχετικά με τη διαδικασία εισόδου στις αθλητικές εγκαταστάσεις, οι φίλαθλοι δεν είναι υποχρεωμένοι να προσκομίζουν το πιστοποιητικό εμβολιασμού, αλλά καλούνται, για την αγορά του διαρκείας τους, να υπογράφουν υπεύθυνη δήλωση, η οποία αναφέρει ρητώς ότι γνωρίζουν πως για την είσοδό τους στο γήπεδο οφείλουν να φέρουν, αλλά και να θέτουν οποτεδήποτε υπό έλεγχο γνήσια βεβαίωση πλήρους εμβολιασμού ή νόσησης το τελευταίο εξάμηνο, μαζί με το όποιο δημόσιο έγγραφο ταυτοποίησης (αστυνομική ταυτότητα, διαβατήριο, δίπλωμα οδήγησης κλπ).\r\n\r\nΗ ΠΑΕ ΑΕΚ ευχαριστεί θερμά τους φιλάθλους της για την τεράστια ανταπόκρισή τους κατά την εφετινή διάθεση εισιτηρίων διαρκείας και μάλιστα κάτω από δύσκολες συνθήκες και περιορισμούς λόγω της πανδημίας»."
<https://aekpassion.gr/triti-ke-teleftea-paratasi-sta-diarkias-edose-i-pae-aek/>